Češa

Češa (serbsce tež Čechojo abo Češi;  Češi; singular muski Čech, žónski Češka) su w etniskim zmysle zapadosłowjanski lud, kiž je předewšěm we wot lěta 1993 njewotwisnej Čěskej žiwy. Woni su titularny narod tutoho stata a wučinja tam wjetšinu wobydlerstwa (2001: 90,5 %), něhdźe dźesać milionow.

Naspomnjenja hódne čěske mjeńšiny wobsteja předewšěm w susodnych krajach Słowakska, Pólska a Awstriska, ale tež w Chorwatskej (hłownje w Slawonskej wokoło Daruvara) a w Serbiskej (Wojwodina) kaž tež zwonka Europy w Zjednoćenych statach.

Rěč Čechow je čěšćina, zapadosłowjanska rěč, kotraž je wusko přiwuzna předewšěm ze słowakšćinu, ale tež ze serbšćinu a pólšćinu.

Wjetšina Čěchow w Čěskej je bjezkonfesionelna.

 Wotkaz 

Kategorija:Słowjanski lud
Kategorija:Etnija w Europje
Kategorija:Čěska